Държавен вестник, бр. 90, 2014 г., стр. 73

БРОЙ  90	
Д Ъ Р Ж А В Е Н  В Е С Т Н И К 	
СТР.  73  
Преходни и заключителни разпоредби
§ 3. (1) Наредба № 24 от 2006 г. за задъл-
жителното застраховане по чл. 249, т. 1 и 2 
от Кодекса за застраховането и за методиката 
за уреждане на претенции за обезщетение на 
вреди, причинени на моторни превозни сред-
ства (обн., ДВ, бр. 25 от 2006 г.; изм., бр. 36 
от 2006 г.; изм. и доп., бр. 55 от 2007 г., бр. 3 
от 2008 г.; изм., бр. 55 от 2011 г.; изм. и доп., 
бр. 97 от 2013 г.) се отменя с изключение на 
чл. 15, ал. 4 и приложения № 1 – 6.
(2) В срок до 31.12.2014 г. Съветът на 
Гаранционния фонд приема и предлага на 
Комисията за финансов надзор проект на 
методика по чл. 1, ал. 3. 
(3) До приемане на методиката по чл. 1, 
ал. 3 от тази наредба се прилага методиката 
по чл. 15, ал. 4 от Наредба № 24 от 2006 г. 
за задължителното застраховане по чл. 249, 
т. 1 и 2 от Кодекса за застраховането и за 
методиката за уреждане на претенции за 
обезщетение на вреди, причинени на моторни 
превозни средства. 
§ 4. Наредбата се издава на основание 
чл. 255, чл. 259, ал. 4 и чл. 273, ал. 2 от Ко-
декса за застраховането и е приета с Решение 
№ 149-Н от 16 октомври 2014 г. на Комисията 
за финансов надзор.
§ 5. За заварените случаи към момента на 
влизане в сила на чл. 3, ал. 1 на повече от 
една действащи, както и изтекли (по които са 
възникнали застрахователни събития), задъл-
жителни застраховки „Гражданска отговор-
ност“ на автомобилистите, застрахователите, 
страни по съответните договори, отговарят 
солидарно за изплащане на обезщетението, 
като увредените лица и застрахованото лице 
могат да искат изплащане на цялото обезще-
тение от всеки застраховател. 
§ 6. За заварените случаи към момента 
на влизане в сила на чл. 25, при които за 
едно и също моторно превозно средство има 
валидно сключена застрахователна полица 
за задължителна застраховка „Гражданска 
отговорност“ на автомобилистите при един 
застраховател и издаден сертификат „Зелена 
карта“ при друг застраховател, както и изтекли 
такива (по които са възникнали застрахова-
телни събития), и застрахователното събитие 
е извън територията на България, и ако:
1. събитието е възникнало на територията на 
трета държава, за която издаденият сертификат 
„Зелена карта“ има териториално покритие, 
отговорен за изплащане на обезщетението е 
застрахователят, който го е издал;
2. събитието е възникнало на територията 
на държава членка, отговорен за изплащане 
на обезщетението е застрахователят, който е 
издал застрахователната полица по задължи-
телна застраховка „Гражданска отговорност“ 
на автомобилистите. 
§ 7. Гаранционният фонд извършва всички 
необходими действия с оглед прилагането на 
чл. 3, ал. 2 и чл. 8, ал. 3 в двумесечен срок 
от влизането в сила на наредбата.
§ 8. Застрахователите привеждат образците 
на издаваните от тях полици по задължител-
на застраховка „Гражданска отговорност“ 
на автомобилистите в едномесечен срок от 
влизането в сила на наредбата.
§ 9. Управителният съвет на Гаранцион-
ния фонд приема правилата по чл. 10, ал. 4 
в едномесечен срок от влизането в сила на 
наредбата.
§ 10. Член 11, ал. 4 и чл. 40, ал. 3 и 4 вли-
зат в сила в шестмесечен срок от влизането 
в сила на наредбата. До влизането в сила на 
разпоредбите по изречение първо се прилага 
досегашният ред.
§ 11. Застрахователите приемат и оповестя-
ват методиката по чл. 21, ал. 3 в шестмесечен 
срок от влизане в сила на наредбата.
§ 12. (1) Застрахователите започват да 
подават информацията по чл. 41, ал. l, т. l 
в частта гранична застраховка „Гражданска 
отговорност“ на автомобилистите, т. 2 и 3, 
ал. 4 и 7 в шестмесечен срок след влизане 
в сила на наредбата. До влизане в сила на 
разпоредбите по изречение първо се прилага 
досегашният ред. 
(2) В срок от осем месеца от влизане в сила 
на наредбата застрахователите представят в 
информационния център на Гаранционния 
фонд данни за всички предявени претенции 
и изплатени обезщетения по застраховки по 
т. 3 и т. 10.1 от раздел ІІ, буква „А“ на при-
ложение № 1 от Кодекса за застраховането, с 
действие на договора след 1.01.2010 г. Данните 
по изречение първо съдържат информация, 
определена с решение на комисията въз ос-
нова на предложение от управителния съвет 
на Гаранционния фонд. Данните се подават 
по начин и във формат, определен от упра-
вителния съвет на Гаранционния фонд във 
връзка с изискванията на системата за авто-
матизирана обработка на информацията, като 
се гарантират автентичността и сигурността 
на подадените данни.
§ 13. В чл. 20, ал. 1 т. 3 от Наредба № 2 от 
2003 г. за проспектите при публично предла-
гане и допускане до търговия на регулиран 
пазар на ценни книжа и за разкриването на 
информация от публичните дружества и други-
те емитенти на ценни книжа (обн., ДВ, бр. 90 
от 2003 г.; изм., бр. 12 и 101 от 2006 г., бр. 82 
от 2007 г. и бр. 37 от 2008 г.) се изменя така:
„3. публикуван чрез интернет на страницата 
на емитента или когато е приложимо, чрез 
интернет на страниците на инвестиционните 
посредници и банки, участващи в публичното 
предлагане на ценните книжа;“.
Председател:  
Стоян Мавродиев
7296